User talk:I Swam Enguri

მე გადავცურე ენგური - სრულმეტრაჟიანი დოკუმენტური ფილმი, რუსეთის მიერ ოკუპირებულ საქართველოს ტერიტორიაზე ადამიანის უფლებების მასობრივ დარღვევაზე. ფილმში ასახულია 2013-2016 წლებში, უკანონოდ დადგენილი საზღვრის გადალახვის სირთულეები და ამასთან ავტორის და მისი მეგობრების ოჯახის ისტორია, მოხვდნენ ოკუპირებულ ტერიტორიაზე და იპოვონ ფილმის რეჟისორის სახლი სოხუმში. ფილმის ავტორია, რეჟისორი ანუნა ბუკია. ფილმის საპრემიერო ჩვენება შედგა 2017 წლის სექტემბერში.

ფილმის სინოპსისი
ახალგაზრდა ქალი გადაწყვეტს იპოვოს სახლი, რომელიც ომმა (აფხაზეთის ომი 1992-1993) 4 წლის ასაკში დააკარგვინა. ოკუპირებულ ტერიტორიაზე მოხვედრის ერთადერთი შანსი საზღვრის მალულად გადაკვეთაა. ბარიერი ბუნებრივი გამყოფი ზოლი, მდინარე ენგური და რუსი სამხედროების მიერ ხელოვნურად შექმნილი მავთულხლართების ხაზია. სახლის ძიებისას ის იკვლევს მასავით დევნილი პირების ყოფას ომის დასრულებიდან 23 წლის შემდეგ. ყოფას, რომელიც ომს უფრო ჰგავს ვიდრე მშვიდობას. და პოულობს ე.წ გადამყვანებს, რომლებიც ეხმარებიან მას ოკუპირებულ ტერიტორიაზე მოხვედრაში. ეს არის ამბავი, როგორ შეიძლება ოკუპაცია იქცეს დაღად ადამიანებისთვის და სამუდამოდ გააქროს სახლის და სიმშვიდის შეგრძნება.